stanford-oval/wikipedia huggingface dataset:
กีฬาสโนว์บอร์ดในเอเชียนเกมส์ฤดูหนาว 2025
สรุปเหรียญ > ตารางเหรียญรางวัล

*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน* | 3 | 4 | 0 | 7 |
| 2 |  เกาหลีใต้ | 1 | 0 | 2 | 3 |
| 3 |  ญี่ปุ่น | 0 | 0 | 2 | 2 |
| รวม (3 ประเทศ) | รวม (3 ประเทศ) | 4 | 4 | 4 | 12 |
ซิมบ็อกซ์

ส่วนประกอบของเกตเวย์วอยซ์โอเวอร์ไอพี
เกตเวย์จีเอสเอ็มวอยซ์โอเวอร์ไอพี ของบริษัท AddPac Technology ที่มีซิมบ็อกซ์อยู่ภายใน
ซิมบ็อกซ์ (อังกฤษ: SIM box เรียกอีกอย่างว่า อังกฤษ: SIM bank) คืออุปกรณ์ที่เป็นส่วนหนึ่งของการติดตั้งเกตเวย์วอยซ์โอเวอร์ไอพี โดยจะประกอบด้วยซิมการ์ดจำนวนหนึ่งซึ่งเชื่อมต่อกับเกตเวย์แต่จะถูกติดตั้งในกล่องแยกจากกัน ซิมบ็อกซ์สามารถติดตั้งซิมการ์ดของผู้ให้บริการโทรศัพท์มือถือหลายราย ซึ่งทำให้สามารถทำงานร่วมกับเกตเวย์จีเอสเอ็มหลายแห่งที่ตั้งอยู่ในสถานที่ต่าง ๆ ได้[ต้องการอ้างอิง]
การใช้งานและการตรวจจับ

ผู้ให้บริการซิมบ็อกซ์สามารถกำหนดเส้นทางการโทรผ่านการเชื่อมต่อวอยซ์โอเวอร์ไอพี และเชื่อมต่อการโทรเป็นเสมือนการสื่อสารในท้องถิ่น ทำให้ผู้ให้บริการซิมบ็อกซ์ไม่ต้องจ่ายอัตราค่าบริการการโทรระหว่างประเทศที่สูงและลดราคาที่ถูกเรียกเก็บโดยผู้ให้บริการโครงข่ายโทรศัพท์เคลื่อนที่ในท้องถิ่น (MNO) โดยทั่วไปแล้ว ในการสื่อสารด้วยเสียงจะใช้ชุมสายส่วนตัวเพื่อรับข้อมูลการสื่อสารภายในท้องถิ่น แล้วสายจะถูกส่งผ่านอินเทอร์เน็ตไปยังซิมบ็อกซ์ที่อยู่ในพื้นที่ห่างไกล รูปแบบการดำเนินงานทางธุรกิจนี้มักใช้เพื่อหลีกเลี่ยงค่าธรรมเนียมการโทรทางไกลที่สูงกว่าสำหรับบริการการโทรทางไกลที่ไม่ใช่โทรศัพท์เคลื่อนที่ โดยเฉพาะอย่างยิ่งการโทรในประเทศที่พัฒนาน้อยกว่า
ซิมบ็อกซ์มักใช้บริการวอยซ์โอเวอร์ไอพีที่มีอัตราค่าบริการต่ำกว่าไปยังปลายสายบนเครือข่ายมือถือในท้องถิ่น (MNO) รวมถึงการหลีกเลี่ยงค่าธรรมเนียมที่สูงของผู้ให้บริการ จากการโทรซึ่งขัดต่อนโยบายการใช้งานที่ยอมรับได้ และการส่งข้อความขยะผ่านมือถือ
ผู้ให้บริการบางรายพยายามตรวจจับและปฏิเสธการให้บริการซิมบ็อกซ์ ผ่านวิธีการต่าง ๆ รวมถึงการยกเลิกหรือการจำกัดการให้บริการเฉพาะกับซิมการ์ดที่มีการระบุตัวตน ผู้ให้บริการซิมบ็อกซ์มักจะทำการสลับซิมการ์ดเพื่อแทนที่ซิมที่ถูกจำกัดการใช้งาน พวกเขาอาจทำการเขียนรหัสสากลประจำอุปกรณ์เคลื่อนที่ (IMEI) ของซิมบ็อกซ์ใหม่ โดยมักจะใช้ IMEI แบบสุ่มเป็นช่วง หรือ IMEI ที่กำหนดให้กับโทรศัพท์เคลื่อนที่ทั่วไปเพื่อหลีกเลี่ยงการตรวจจับ
การใช้ซิมบ็อกซ์มักจะถูกกฎหมาย แต่การใช้ดังกล่าวอาจถือเป็นการละเมิดสัญญาผู้ให้บริการ หลายบริษัทเช่น เวอไรซอน พยายามโน้มน้าวรัฐบาลท้องถิ่นในสหรัฐอย่างหนักเพื่อห้ามการใช้ซิมบ็อกซ์ อีกเหตุผลคือการขาดการควบคุมผู้ใช้เช่น การรับรู้ว่าใครกำลังโทรหาใคร สิ่งนี้สร้างความท้าทายอย่างมากต่อความเป็นส่วนตัวของผู้ใช้ เนื่องจากรัฐบาลท้องถิ่นต้องการทราบว่าใครโทรหาใครและจากที่ไหน ตัวอย่างหนึ่งคือในประเทศกานา ซึ่งรัฐบาลได้มีมาตรการที่เข้มงวดกับการใช้งานซิมบ็อกซ์
ในประเทศออสเตรเลียนักหลอกลวง (scammer) ใช้ซิมบ็อกซ์จำนวนมากในการส่งข้อความนับล้านข้อความที่แอบอ้างว่ามาจาก ATO, Centrelink, Medicare, Australia Post, Commonwealth Bank, Transurban และ Linkt ซึ่งการรายงานนักหลอกลวงผ่านทางบริการสารสั้น (SMS) ไปยังหน่วยอำนวยการสัญญาณออสเตรเลีย (Australian Signals Directorate, ASD) ถือเป็นวิธีที่ดีที่สุดในการปิดระบบของนักหลอกลวงเหล่านี้
คุณภาพการโทร

เนื่องจากเครือข่ายโทรศัพท์เคลื่อนที่ทั่วไปมักใช้ตัวเข้ารหัส/ถอดรหัสเสียงที่ล้าสมัยและมีคุณภาพต่ำ (เช่น โคเดก GSM HR และ FR) ซิมบ็อกซ์สามารถทำการเชื่อมต่อในท้องถิ่นด้วยคุณภาพเสียงที่เหนือกว่าได้
ผังการโทรด้วยบริการวอยซ์โอเวอร์ไอพีผ่านซิมบ็อกซ์และเกตเวย์
ระบบจัดการเนื้อหาเว็บ

ระบบจัดการเนื้อหาเว็บ (Web Content management system) เป็นระบบการจัดการเนื้อหา (CMS) ชนิดหนึ่ง โดยเป็นระบบที่เขียนขึ้นด้วยภาษาโปรแกรม เพื่อใช้เป็นเว็บแอปพลิเคชัน (Web Application) ในการจัดเนื้อหาของเว็บไซต์ ให้ง่ายต่อการจัดการ
การทำงานของระบบจัดการเนื้อหาเว็บไซต์ส่วนใหญ่จะประกอบด้วย โปรแกรมสำหรับสร้างหน้าเว็บด้วยสคริปต์ที่ทำงานบนฝั่งเว็บเซิร์ฟเวอร์ และโปรแกรมที่ใช้จัดเก็บข้อมูลเช่น โปรแกรมฐานข้อมูล
ประเภทระบบจัดการเนื้อหาเว็บ > เว็บท่า

ผู้คนมักจะสับสนว่า เว็บท่า หรือ พอร์ทัล (portal) คือระบบจัดการเนื้อหาของเว็บ แต่จริง ๆ แล้ว เว็บท่าเป็น CMS ประเภทที่รวมระบบจัดการเนื้อหาเว็บที่เน้นการทำเว็บทั่วไปเป็นหลัก โดยที่ผู้ใช้ระบบเว็บท่าสามารถปรับปรุงเนื้อหาให้ทันสมัยได้อย่างง่ายดาย แทนที่จะใช้โปรแกรมออกแบบหน้าตาเว็บอื่น ๆ เช่น ดรีมวีฟเวอร์ โกไลฟ์ หรือไมโครซอฟท์ ฟรอนท์เพจ ที่มีเนื้อหาแบบนิ่ง นอกจากนี้ ยังมีโมดูล หรือคอมโพเนนท์หลากหลายไว้เสริมความสามารถของเว็บท่าอีกด้วย
ตัวอย่างของโปรแกรมเว็บท่าที่เป็นที่นิยมในประเทศไทย ได้แก่ Mambo (CMS) Joomla! PhpNuke Postnuke
ประเภทระบบจัดการเนื้อหาเว็บ > บล็อกคืออะไร

บล็อก (blog) ย่อมาจาก เว็บบล็อก (weblog) เป็นระบบที่ให้ผู้ใช้สมัครเป็นสมาชิก และได้พื้นที่บล็อกตามที่กำหนด จากนั้นสมาชิกจะสามารถปรับปรุงเนื้อหาในบล็อกของตนได้อย่างง่ายดาย กำลังเป็นที่นิยมของวัยรุ่นในขณะนี้สำหรับเขียนไดอารี่ส่วนตัว เป็นต้น
ตัวอย่างของโปรแกรมบล็อก ได้แก่ Wordpress
ประเภทระบบจัดการเนื้อหาเว็บ > อี-คอมเมิร์ซ

เป็นโปรแกรมสำหรับบริหารจัดการ การขายสินค้าบนอินเทอร์เน็ต มีหน้าร้านสำหรับแสดงสินค้า ลูกค้าสามารถเลือกสินค้าที่ต้องการใส่ตะกร้า และจ่ายเงินได้ภายหลังผ่านทางบัตรเครดิตเป็นต้น
ตัวอย่างของโปรแกรมอี-คอมเมิซ ได้แก่ phpShop, osCommerce และ Zen cart (ที่พัฒนาจาก osCommerce)
ประเภทระบบจัดการเนื้อหาเว็บ > อี-เลิร์นนิง

การเรียนผ่านสื่ออิเล็กทรอนิกส์ (e-Learning) 
เป็นลักษณะการเรียนโดยใช้สื่ออิเล็กทรอนิกส์ทุกประเภท ปัจจุบันเน้นที่สื่อคอมพิวเตอร์โดยใช้ระบบเครือข่ายอินเทอร์เน็ต อาจะใช้ร่วมกับระบบริหารจัดการเรียนการสอนบนเว็บ (Learning Management System: LMS) สามารถอัปโหลดเนื้อหาของรายวิชาขึ้นระบบได้ ให้ผู้ที่เป็นสมาชิกสามารถเข้ามาดูเนื้อหาได้
ตัวอย่างของระบบริหารจัดการเรียนการสอนบนเว็บที่เป็นที่นิยมในประเทศไทย ได้แก่ Moodle ซึ่งเป็น OpenSource และระบบริหารจัดการเรียนการสอนบนเว็บอื่น ๆ เช่น ATutor Blackboard WebCT ซึ่งมีค่าใช้จ่าย
ประเภทระบบจัดการเนื้อหาเว็บ > แกลลอรีภาพ

เป็นโปรแกรมบริหารจัดการที่เน้นการแสดงภาพเป็นหลัก ผู้ใช้สามารถอัปโหลดภาพขึ้นระบบเพื่อแสดงผลได้
ตัวอย่างของโปรแกรมแกลลอรีภาพ ที่เป็นที่นิยมในประเทศไทย ได้แก่ Coppermine
ประเภทระบบจัดการเนื้อหาเว็บ > กรุปแวร์

เป็นโปรแกรมสำหรับการประสานงานร่วมกันผ่านระบบเครือข่าย มีฟังก์ชันการทำงานสนับสนุนการทำงานร่วมกันของทีมงาน เช่นปฏิทินนัดหมาย อีเมล กลุ่มผู้ทำงาน การบริหารโครงการ การแลกเปลี่ยนไฟล์เอกสาร เป็นต้น โดยทั่วไปแล้ว สามารถรองรับการทำงานในสำนักงานทั่ว ๆ ไปได้ถึงร้อยละ 80
ตัวอย่างของโปรแกรมกรุปแวร์ ที่เป็นที่นิยมในประเทศไทย ได้แก่ dotProject eGroupware MoreGroupware phpCollab phpProjekt
ประเภทระบบจัดการเนื้อหาเว็บ > วิกิ

เป็นระบบบริหารจัดการเนื้อหาเว็บที่มีแนวความคิดใหม่ โดยเปิดกว้างให้ทั้งผู้ที่เป็นสมาชิกและไม่เป็นสมาชิกสามารถแก้ไขเนื้อหาได้แทบจะทุกส่วนของเว็บ
ตัวอย่างของโปรแกรมวิกิ ที่เป็นที่นิยมในประเทศไทย ได้แก่ มีเดียวิกิ Docuwiki
ประเภทระบบจัดการเนื้อหาเว็บ > กระดานข่าว

กระดานข่าว เป็นสถานที่แปะข้อความกระทู้ ในผู้ที่เป็นสมาชิก หรือบุคคลทั่วไปสามารถแสดงความเห็นในเรื่องต่าง ๆ ที่เกี่ยวข้องได้ เป็นที่ได้รับความนิยมอย่างมาก เนื่องจากทำให้เกิดชุมชนของผู้ที่มีความสนใจในเรื่องเดียวกัน สามารถมาพูดคุยแลกเปลี่ยนแสดงความคิดเห็นกันได้
ตัวอย่างของโปรแกรมกระดานข่าว ที่เป็นที่นิยมในประเทศไทย ได้แก่ PhpBB FudForum Invision Power Board vBulletin
ประเภทระบบจัดการเนื้อหาเว็บ > ไลท์

เป็นโปรแกรมบริหารจัดงานเนื้อหาเว็บที่เปรียบเสมือนโมดูลย่อย ๆ โมดูลเดียวของเว็บท่า เน้นที่การบำรุงรักษาง่าย สามารถลงระบบได้โดยไม่ต้องใช้ฐานข้อมูล แต่เก็บข้อมูลเป็นไฟล์อักขระธรรมดา
ตัวอย่างของโปรแกรมไลท์ เช่น phpFreeNews Limbo
ประเภทระบบจัดการเนื้อหาเว็บ > อื่น ๆ

ตัวอย่างของโปรแกรมระบบจัดการเนื้อหาเว็บอื่น ๆ เช่น ระบบบริหารจัดการองค์ความรู้ ปฏิทินออนไลน์ เป็นต้น
ตัวอย่างรายชื่อระบบจัดการเนื้อหาเว็บ

มีเดียวิกิ
Magento
Mambo (CMS)
Joomla!
PhpBB
PHP-Nuke
TYPO3
Wordpress
PostNuke
FudForum
Docuwiki
dotProject
eGroupware
MoreGroupware
phpCollab
phpProjekt
Coppermine
Moodle
ATutor
e107
Drupal
--124.121.33.173 22:23, 8 พฤศจิกายน 2555 (ICT)* Wordpress--124.121.33.173 22:23, 8 พฤศจิกายน 2555 (ICT)
GCMS (ไทย)
Mask Singer 12

ฤดูกาลของรายการโทรทัศน์
| Mask Singer 12 |
| --- | --- |

พิธีกร: กันต์ กันตถาวร
กรรมการ: ดูในบทความ
จำนวนผู้เข้าแข่งขัน: 12 (หลัก) + 8 (Hidden)
สถานที่แข่งขัน: เวิร์คพอยท์สตูดิโอ
 
ประเทศ: ประเทศไทย
จำนวนตอน: 16
การออกอากาศ
เครือข่าย: ช่องเวิร์คพอยท์
ออกอากาศ: 15 มีนาคม 2566 (2566-03-15) – 28 มิถุนายน 2566 (2566-06-28)
ลำดับฤดูกาล
← ก่อนหน้า ลูกไทย ถัดไป → Soulmate 
Mask Singer 12 (อ่านว่า Mask Singer Twelve) เป็นรายการโทรทัศน์ไทยประเภทเกมโชว์และมิวสิกโชว์ฤดูกาลพิเศษของรายการ The Mask Singer หน้ากากนักร้อง ของประเทศไทย เป็นฤดูกาลที่ 12 (นับรวมทั้งภาคปกติและภาคพิเศษหลัก) รวมถึงเป็นการกลับมาออกอากาศอีกครั้งของรายการในรอบ 3 ปี ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นฤดูกาลแรกที่เปลี่ยนวันออกอากาศจากวันพฤหัสบดีเป็นวันพุธ เวลา 20:05 น. เริ่มออกอากาศตอนแรกเมื่อวันที่ 15 มีนาคม พ.ศ. 2566 และเป็นฤดูกาลสุดท้ายที่ดำเนินรายการโดย กันต์ กันตถาวร
รูปแบบรายการ

ในฤดูกาลนี้มีหน้ากากหลักจำนวน 12 หน้ากาก แบ่งเป็น 3 กลุ่ม กลุ่มละ 4 หน้ากาก และปรับเปลี่ยนรูปแบบ โดยไม่มีการแข่งขันระหว่างหน้ากาก แต่เป็นการแสดงความสามารถในการหลบเสียงของหน้ากากไม่ให้คณะกรรมการทายถูก โดยหลังจากทุกหน้ากากในสัปดาห์นั้นร้องเพลงและถามตอบกับคณะกรรมการจนครบแล้ว ในช่วงท้ายรายการ คณะกรรมการจะต้องประชุมกันแล้วทายชื่อของบุคคลภายใต้หน้ากากแต่ละหน้ากากที่มั่นใจที่สุดเพียง 1 ชื่อ เรียกว่า "การฟันธง" หากทายถูกต้อง หน้ากากนั้นจะต้องถอดหน้ากากออกมาทันที แต่หากทายผิด หน้ากากนั้นจะไม่ถอดหน้ากาก และผ่านเข้าสู่รอบต่อไป
คณะกรรมการ > คณะกรรมการหลัก

| ลำดับ | ชื่อ-นามสกุล | อาชีพ | จำนวนเทป |
| --- | --- | --- | --- |
| 1 | มณีนุช เสมรสุต (ครูอ้วน) | ครูสอนร้องเพลง |  |
| 2 | ธนวัฒน์ ประสิทธิสมพร (ดีเจนุ้ย) | พิธีกร |  |
| 3 | ศิริพร อยู่ยอด (ตั๊ก) | นักแสดงตลก, นักร้อง |  |
| 4 | เกียรติศักดิ์ อุดมนาค (เสนาหอย) | พิธีกร |  |
| 5 | อภิษฎา เครือคงคา (ไอซ์) | พิธีกร, นักแสดง |  |
| 6 | นิภาภรณ์ ฐิติธนการ (ซานิ) | นักร้อง |  |
| 7 | ยุทธนา บุญอ้อม (ป๋าเต็ด) | ดีเจ ผู้จัดคอนเสิร์ต |  |
| 8 | นลิน โฮเลอร์ (ซาร่า) | นักร้อง นักแสดง |  |
| 9 | คริส หอวัง | นักแสดง, ดีเจ |  |
| 10 | สมบัษร ถิระสาโรช (ป้าตือ) |  |  |
| 11 | ธงชัย ทองกันทม (ปิงปอง) |  |  |
คณะกรรมการ > ศิลปินรับเชิญในแต่ละเทป

| ลำดับ | ชื่อ-นามสกุล | อาชีพ | ตอน |
| --- | --- | --- | --- |
| 1 | นัท มีเรีย | นักร้อง | Ep.1 |
| 2 | เสาวลักษณ์ ลีละบุตร (แอม) | นักร้อง, นักแต่งเพลง | Ep.2 |
| 3 | นภัสสร ภูธรใจ (นิว) | นักร้อง | Ep.4 |
| 4 | ปิยนุช เสือจงพรู (จิ๋ว) | นักร้อง | Ep.4 |
| 5 | พฤกษ์ พานิช (ซี) | นักร้อง, นักแสดง | Ep.4 |
| 6 | ชวรินทร์ เพริศพิริยะวงศ์ (นุนิว) | นักร้อง, นักแสดง | Ep.4 |
| 7 | คริสติน่า อากีล่าร์ | นักร้อง | Ep.5 |
| 8 | บุรินทร์ บุญวิสุทธิ์ | นักร้อง | Ep.6 |
| 9 | ชิตพล ลี้ชัยพรกุล (เตนล์) | นักร้อง | Ep.8 |
| 10 | บิลลี่ โอแกน | นักร้อง | Ep.9 |
| 11 | ทาทา ยัง | นักร้อง | Ep.10 |
| 12 | อิศรา กิจนิตย์ชีว์ (ทอม) | นักร้อง | Ep.12, Ep.16 |
| 13 | พุฒิพงศ์ อัสสรัตนกุล (บิวกิ้น) | นักร้อง | Ep.13 |
| 14 | กฤษณภูมิ พิบูลสงคราม (เจเจ) | นักร้อง | Ep.14 |
| 15 | วิชญาณี เปียกลิ่น (แก้ม) | นักร้อง | Ep.15 |
| 16 | ผลิตโชค อายนบุตร (เป๊ก) | นักร้อง | Ep.16 |
| 17 | อนุวัฒน์ สงวนศักดิ์ภักดี (บอย พีซเมกเกอร์) | นักร้อง | Ep.16 |
| 18 | ปราโมทย์ ปาทาน (โอ๊ต) | นักร้อง | Ep.16 |
| 19 | ธนนท์ จำเริญ (นนท์) | นักร้อง | Ep.16 |
ผู้เข้าแข่งขัน > รอบที่ 2 : Hidden Mask

| กลุ่ม | ลำดับการร้อง | หน้ากาก | เพลง (ศิลปิน) | ลำดับการถอดหน้ากาก | ชื่อที่คณะกรรมการฟันธง | ชื่อ-นามสกุล (ชื่อในวงการบันเทิง) ที่แท้จริง | ผลการเข้ารอบ | ตอน |
| --- | --- | --- | --- | --- | --- | --- | --- | --- |
| A | 1 | หน้ากากบัลเลต์ | จม (ลุลา) | 2 | สินจัย เปล่งพานิช (นก) | สินจัย เปล่งพานิช (นก) | ถูกกระชากหน้ากาก | Ep.3 |
| A | 2 | หน้ากากไฟ | เธอยัง (โปเตโต้) | 1 | อรุณพงศ์ ชัยวินิตย์ (ดิว) | ยังไม่เปิดเผยในรอบนี้ | ผ่านเข้ารอบ | Ep.3 |
| B | 1 | หน้ากากพญายม | ครีพิน (เมโทร บูมิน, เดอะวีกเอนด์ & ทเวนตีวันซาเวจ) | 2 | จิรากร สมพิทักษ์ (เอ๊ะ) | จิรากร สมพิทักษ์ (เอ๊ะ) | ถูกกระชากหน้ากาก | Ep.7 |
| B | 2 | หน้ากากผักรวม | ดวงเดือน (โจอี้ ภูวศิษฐ์) | 1 | แฮนน่า โรสเซ็นบรูม (แฮนน่า โฟร์อีฟ) | ยังไม่เปิดเผยในรอบนี้ | ผ่านเข้ารอบ | Ep.7 |
| B | 3 | หน้ากากตัวตลก | หยาดเหงื่อเพื่อแม่ (เอกพล มนต์ตระการ) | 3 | มงคล สะอาดบุญญพัฒน์ (นาย เดอะ คอมเมเดียน) | มงคล สะอาดบุญญพัฒน์ (นาย เดอะ คอมเมเดียน) | ถูกกระชากหน้ากาก | Ep.7 |
| C | 1 | หน้ากากรถยนต์ | งานเต้นรำในคืนพระจันทร์เต็มดวง (ค็อกเทล) | 1 | พฤกษ์ พานิช (ซี) | พฤกษ์ พานิช (ซี) | ถูกกระชากหน้ากาก | Ep.11 |
| C | 2 | หน้ากากทีเร็กซ์ | เมื่อวาน (โอ๊ต ปราโมทย์) | 2 | ปราโมทย์ วิเลปะนะ | ยังไม่เปิดเผยในรอบนี้ | ผ่านเข้ารอบ | Ep.11 |
| C | 3 | หน้ากากนางพญาสิงโต | ยิ่งใกล้ยิ่งเจ็บ (อินคา) | 3 | นวลพรรณ ล่ำซำ (มาดามแป้ง) | นวลพรรณ ล่ำซำ (มาดามแป้ง) | ถูกกระชากหน้ากาก | Ep.11 |
ผู้เข้าแข่งขัน > รอบที่ 5 : Final

ในรอบนี้ หลังคณะกรรมการถามตอบกับหน้ากากสร็จสิ้น คณะกรรมการจะต้องประชุมและฟันธงชื่อบุคคลภายใต้หน้ากากนั้น ๆ 1 ชื่อในทันที โดยหากคณะกรรมการทายถูก หน้ากากนั้นจะต้องถอดหน้ากากทันที แต่หากคณะกรรมการทายผิด หน้ากากนั้นจะยังไม่ถอดหน้ากากทันที แต่จะถอดในช่วงท้ายรายการ
| กลุ่ม | ลำดับการร้อง | หน้ากาก | สถานะ | เพลง (ศิลปิน) | ลำดับการถอดหน้ากาก | ชื่อที่คณะกรรมการฟันธง | ชื่อ-นามสกุล (ชื่อในวงการบันเทิง) ที่แท้จริง | ผลสรุปสุดท้าย | ตอน |
| --- | --- | --- | --- | --- | --- | --- | --- | --- | --- |
| B | 1 | หน้ากากผักรวม | Hidden Mask | ถ้าเธอรักฉันจริง (ทรีแมนดาวน์) + GLIMPSE OF US (โจจิ) | 1 | อชิรญา นิติพน (แอลลี่) | อชิรญา นิติพน (แอลลี่) | ถูกกระชากหน้ากาก หลังการถามตอบเสร็จสิ้น | Ep.16 |
| C | 2 | หน้ากากทีเร็กซ์ | Hidden Mask | SKYFALL (ADELE) | 2 | กาจบัณฑิต จำปาศิลป์ (ไรอัล ไมค์หมดหนี้) | กาจบัณฑิต จำปาศิลป์ (ไรอัล ไมค์หมดหนี้) | ถูกกระชากหน้ากาก หลังการถามตอบเสร็จสิ้น | Ep.16 |
| B | 3 | หน้ากากเทพฮอรัส | หน้ากากหลัก | DANGEROUSLY (CHARLIE PUTH) + WE ARE THE CHAMPIONS (QUEEN) | 3 |  คาริญญ์ยวัฒ ดุรงค์จิรกานต์ (เฟิร์ส  สล็อตแมชชีน) |  คาริญญ์ยวัฒ ดุรงค์จิรกานต์ (เฟิร์ส  สล็อตแมชชีน) | ถูกกระชากหน้ากาก หลังการถามตอบเสร็จสิ้น | Ep.16 |
ผู้เข้าแข่งขัน > รอบที่ 5 : Final > โชว์พิเศษ

| ลำดับที่ | เพลง (ศิลปิน) | หน้ากาก |
| --- | --- | --- |
| 1 | สลักจิต (ป็อป ปองกูล ft. ดา เอ็นโดรฟิน) | รวม 16 หน้ากาก |
| 2 | MONEY (LISA BLACKPINK) | รวมหน้ากากหญิง Mask Singer 12 (หน้ากากผักรวม ft.หน้ากากมดงาน , หน้ากากทิวลิป , หน้ากากไซบีเรียน) |
| 3 | รักแรก (FIRST LOVE) (นนท์ ธนนท์) | รวมหน้ากากชาย Mask Singer 12 (หน้ากากทีเร็กซ์ , หน้ากากเทพฮอรัส ft.หน้ากากอนามัย , หน้ากากคิงโพดำ , หน้ากากหนูน้อย ,หน้ากากเห็ด , หน้ากากไฟ) |
| 4 | ไม่เป็นรอง (COCKTAIL) | รวมหน้ากากเก่า ซีซั่น 1, 3, 4 (หน้ากากทุเรียน , หน้ากากจิงโจ้ , หน้ากากเป็ดน้อย , หน้ากากหนอนชาเขียว , หน้ากากแอปเปิ้ล) |
| 5 | อย่าบอกให้ใครรู้ (TURN ON) | หน้ากากจิงโจ้ ft. หน้ากากเทพฮอรัส, หน้ากากทีเร็กซ์ , หน้ากากผักรวม |
กีฬาสเกตความเร็วในเอเชียนเกมส์ฤดูหนาว 2025

| --- | --- |
กีฬาสเกตความเร็ว ในเอเชียนเกมส์ฤดูหนาว 2025
สนาม: ลานสเกตความเร็วศูนย์ฝึกซ้อมกิจกรรมน้ำแข็งไฮโลงเจียง
วันที่: 8 กุมภาพันธ์ ค.ศ. 2025 (2025-02-08)
วันที่: 11 กุมภาพันธ์ ค.ศ. 2025 (2025-02-11)
นักกีฬา: 100 คน จาก 11 ประเทศ
← 2017: 2029 →
การแข่งขันกีฬาสเกตความเร็วในเอเชียนเกมส์ฤดูหนาว 2025 ที่ ฮาร์บิน ประเทศจีน จัดขึ้นที่ลานสเกตความเร็วศูนย์ฝึกซ้อมกิจกรรมน้ำแข็งไฮโลงเจียง ระหว่างวันที่ 8–11 กุมภาพันธ์ ค.ศ. 2025
ตารางการแข่งขัน

เวลาทั้งหมดเป็นเวลาท้องถิ่น (UTC+8) ตามตารางการแข่งขันที่ถูกต้อง ณ เดือนมกราคม ค.ศ. 2025
| วันที่ | เวลา | รายการ |
| --- | --- | --- |
| 8 กุมภาพันธ์ | 12:00 | ชาย 100 เมตร |
| 8 กุมภาพันธ์ | 12:00 | หญิง 100 เมตร |
| 8 กุมภาพันธ์ | 12:00 | ชาย 1500 เมตร |
| 8 กุมภาพันธ์ | 12:00 | หญิง 1500 เมตร |
| 9 กุมภาพันธ์ | 12:00 | หญิง 500 เมตร |
| 9 กุมภาพันธ์ | 12:00 | ชาย 5000 เมตร |
| 9 กุมภาพันธ์ | 12:00 | ทีมสปรินต์หญิง |
| 10 กุมภาพันธ์ | 12:00 | ชาย 500 เมตร |
| 10 กุมภาพันธ์ | 12:00 | หญิง 3000 เมตร |
| 10 กุมภาพันธ์ | 12:00 | ทีมสปรินต์ชาย |
| 11 กุมภาพันธ์ | 12:00 | ชาย 1000 เมตร |
| 11 กุมภาพันธ์ | 12:00 | หญิง 1000 เมตร |
| 11 กุมภาพันธ์ | 12:00 | ทีมเพอร์ซูตชาย |
| 11 กุมภาพันธ์ | 12:00 | ทีมเพอร์ซูตหญิง |
สรุปเหรียญรางวัล

จีนไทเปคว้าเหรียญแรกในประวัติศาสตร์ในการแข่งขันกีฬาเอเชียนเกมส์ฤดูหนาว
สรุปเหรียญรางวัล > ตารางเหรียญ

*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน* | 11 | 5 | 5 | 21 |
| 2 |  เกาหลีใต้ | 3 | 5 | 4 | 12 |
| 3 |  ญี่ปุ่น | 0 | 3 | 3 | 6 |
| 4 |  คาซัคสถาน | 0 | 1 | 1 | 2 |
| 5 |  จีนไทเป | 0 | 0 | 1 | 1 |
| รวม (5 ประเทศ) | รวม (5 ประเทศ) | 14 | 14 | 14 | 42 |
หลักทรัพย์ เคจีไอ (ประเทศไทย)

| --- | --- |
ประเภท: บริษัทมหาชน
การซื้อขาย: SET:KGI
อุตสาหกรรม: ธุรกิจการเงิน เงินทุนและหลักทรัพย์
ก่อตั้ง: 7 มีนาคม พ.ศ. 2518 (49 ปี)
สำนักงานใหญ่: 195 วัน แบงค็อก ทาวเวอร์ 4 ชั้น 18-19 ถนนวิทยุ แขวงลุมพินี เขตปทุมวัน, กรุงเทพมหานคร,  ไทย
บุคลากรหลัก: จิน-หลง เจิ้ง (ประธานกรรมการ) พิชาญ กุลละวณิชย์ (รองประธานกรรมการ)
รายได้:  3,350.26 ล้านบาท (2562)
สินทรัพย์:  12,438.54 ล้านบาท (2562)
ส่วนของผู้ถือหุ้น:  6,235.16 ล้านบาท (2562)
อันดับความน่าเชื่อถือ: TRIS: A
เว็บไซต์: www.kgieworld.co.th
บริษัทหลักทรัพย์ เคจีไอ (ประเทศไทย) จำกัด (มหาชน) (อังกฤษ: KGI SECURITIES (THAILAND) PUBLIC COMPANY LIMITED; ชื่อย่อ: KGI) บริษัทประกอบธุรกิจทางด้านค้าหลักทรัพย์ จัดตั้งขึ้นเป็นบริษัทมหาชนจำกัดภายใต้พระราชบัญญัติบริษัทมหาชนจำกัด และประกอบกิจการในประเทศไทย
ประวัติ

ก่อตั้งขึ้นในวันที่ 7 มีนาคม 2518 โดยบริษัทจดทะเบียนก่อตั้งเป็นบริษัทจำกัดในนาม “บริษัท โกลด์ฮิลล์ ซีเคียวริตี้ส์ จำกัด” โดยมีใบอนุญาตประกอบธุรกิจ 3 ประเภท ได้แก่ กิจการนายหน้าซื้อขายหลักทรัพย์ กิจการค้าหลักทรัพย์ และกิจการที่ปรึกษาการลงทุน บริษัทได้เปลี่ยนชื่อเป็น “บริษัทหลักทรัพย์ โกลด์ฮิลล์ จำกัด” เมื่อวันที่ 18 ตุลาคม 2522
ในปี 2529 ธนาคารกสิกรไทย จำกัด (มหาชน) บริษัทเงินทุนเอกธนกิจ จำกัด (มหาชน) และกลุ่มผู้ถือหุ้นรายใหญ่ของบริษัทเงินทุนเอกธนกิจ จำกัด (มหาชน) ได้เข้าซื้อกิจการ “บริษัทหลักทรัพย์ โกลด์ฮิลล์ จำกัด” จากผู้ถือหุ้นเดิม และได้จดทะเบียนเปลี่ยนชื่อเป็น “บริษัทหลักทรัพย์ เอกธำรง จำกัด” เมื่อวันที่ 15 กุมภาพันธ์ 2531
วันที่ 6 พฤษภาคม 2536 บริษัทได้แปรสภาพเป็นบริษัทมหาชนจำกัดและจดทะเบียนเปลี่ยนชื่อเป็น “บริษัทหลักทรัพย์ เอกธำรง จำกัด (มหาชน)” ในปี 2541 กลุ่มเคจีไอได้เข้าเป็นผู้ถือหุ้นใหญ่ของบริษัท  บริษัทจึงจดทะเบียนเปลี่ยนชื่อเป็น “บริษัทหลักทรัพย์ เอกธำรง เคจีไอ จำกัด (มหาชน)” เมื่อวันที่ 12 กรกฎาคม 2542 และได้จดทะเบียนเปลี่ยนชื่อเป็น “บริษัทหลักทรัพย์ เคจีไอ (ประเทศไทย) จำกัด (มหาชน)” เมื่อวันที่ 25 พฤษภาคม 2544
การประกอบธุรกิจ

บริษัทประกอบธุรกิจหลักทรัพย์ มีใบอนุญาต 5 ประเภท ได้แก่ 1) ธุรกรรมนายหน้าซื้อขายหลักทรัพย์ 2) ธุรกรรมค้าหลักทรัพย์ 3) ธุรกรรมที่ปรึกษาการลงทุน 4) ธุรกรรมการจัดจำหน่ายหลักทรัพย์ และ 5) ธุรกรรมการยืมและให้ยืมหลักทรัพย์ นอกจากนี้ บริษัทยังได้รับใบอนุญาตจากสำนักงาน ก.ล.ต. ให้เป็นนายทะเบียนหลักทรัพย์ และอนุญาตให้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า
ธุรกิจของบริษัท
ธุรกิจนายหน้าซื้อขายหลักทรัพย์
ธุรกิจค้าหลักทรัพย์
ธุรกิจที่ปรึกษาการลงทุน
ธุรกิจที่ปรึกษาทางการเงินและการจัดจำหน่ายและรับประกันการจัดจำหน่ายหลักทรัพย์
ธุรกิจนายทะเบียนหลักทรัพย์
ธุรกิจตราสารหนี้
ธุรกิจซื้อคืนตราสารหนี้ภาคเอกชน
ธุรกิจตัวแทนสนับสนุนการขายและรับซื้อคืนหน่วยลงทุน
ธุรกิจตัวแทนซื้อขายสัญญาซื้อขายล่วงหน้า
ธุรกิจการยืมและให้ยืมหลักทรัพย์
ธุรกิจตราสารอนุพันธ์นอกตลาด
กองทุนอีทีเอฟ
ใบสำคัญแสดงสิทธิอนุพันธ์
ผู้ถือหุ้นรายใหญ่

| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | KGI ASIA (HOLDINGS) PTE. LTD. | 696,614,400 | 34.97% |
| 2 | บริษัท ไทยเอ็นวีดีอาร์ จำกัด | 69,210,120 | 3.47% |
| 3 | บริษัท ทิพยประกันภัย จำกัด (มหาชน) | 41,873,800 | 2.10% |
| 4 | นาง กาญจนา เจียมพิทยานุวัฒน์ | 20,000,000 | 1.00% |
| 5 | นาย จักรธร ฉันทโรจน์ | 16,609,600 | 0.83% |
| 6 | EAST FOURTEEN LIMITED-DFA EMERG MARKET CORE EQ PORT | 12,303,900 | 0.62% |
| 7 | นาง เสาวณีย์ จริยานุวัตร | 12,000,000 | 0.60% |
| 8 | นาย กนก ตั้งใจรักการดี | 12,000,000 | 0.60% |
| 9 | N.C.B.TRUST LIMITED-CBLDN-OP CUSTODY LTD CLIENT A/C EUR | 10,000,000 | 0.50% |
เอเซีย พลัส กรุ๊ป โฮลดิ้งส์

| --- | --- |
ประเภท: บริษัทมหาชน
การซื้อขาย: SET:ASP
อุตสาหกรรม: ธุรกิจการเงิน เงินทุนและหลักทรัพย์
ก่อนหน้า: บริษัทหลักทรัพย์ เอเซีย พลัส จำกัด (มหาชน)
ก่อตั้ง: พ.ศ. 2557 (11 ปี)
สำนักงานใหญ่: อาคารสาธรซิตี้ทาวเวอร์ ชั้น 3,9 และ11, 175 ถนนสาทรใต้ แขวงทุ่งมหาเมฆ เขตสาธร กรุงเทพมหานคร
บุคลากรหลัก: ชาลี โสภณพนิช (ประธานกรรมการ) ก้องเกียรติ โอภาสวงการ (ประธานกรรมการบริหาร)
รายได้:  1,914.83 ล้านบาท (2562)
สินทรัพย์:  6,330.43 ล้านบาท (2562)
ส่วนของผู้ถือหุ้น:  4,645.18 ล้านบาท (2562)
อันดับความน่าเชื่อถือ: Fitch: A(tha)
เว็บไซต์: inv4.asiaplus.co.th/asps/
บริษัท เอเซีย พลัส กรุ๊ป โฮลดิ้งส์ จำกัด (มหาชน) (อังกฤษ: ASIA PLUS GROUP HOLDINGS PUBLIC COMPANY LIMITED ชื่อย่อ:ASP) บริษัทประกอบธุรกิจทางด้านธุรกิจการเงิน ธุรกิจหลักของบริษัทคือนายหน้าซื้อขายหลักทรัพย์ ยืมและให้ยืมหลักทรัพย์โดยให้บริการการเป็นนายหน้าหรือตัวแทนซื้อขายหลักทรัพย์แก่นักลงทุนทั้งในประเทศและต่างประเทศ ทั้งที่เป็นรายบุคคลและสถาบัน โดยมีสำนักงานสาขาที่ให้บริการแก่นักลงทุนทั้งในเขตกรุงเทพมหานครและเขตภูมิภาค รวมทั้งสิ้น 18 สาขา
การลงทุนต่างประเทศ ตราสารอนุพันธ์ ตราสารหนี้ สัญญาซื้อขายล่วงหน้า บริหารสินทรัพย์ เวลธ์ พลัส
ประวัติ

บริษัทหลักทรัพย์ เอเซีย พลัส จำกัด (มหาชน) ก่อตั้งขึ้นเมื่อปี 2517 ภายใต้ชื่อ บริษัทเอเซียค้าหุ้น จำกัด โดยได้รับอนุญาตจากกระทรวงการคลังเมื่อวันที่ 5 กุมภาพันธ์ 2518 ให้ประกอบธุรกิจหลักทรัพย์ 4 ประเภท ได้แก่ กิจการนายหน้าซื้อขายหลักทรัพย์ กิจการค้าหลักทรัพย์ กิจการที่ปรึกษาการลงทุน และกิจการจัดจำหน่ายหลักทรัพย์ และได้เข้าเป็นสมาชิกตลาดหลักทรัพย์แห่งประเทศไทย หมายเลข 8 ในปี 2530 ต่อมาวันที่ 9 ธันวาคม 2531 กระทรวงการคลังได้สั่งรับหุ้นสามัญของบริษัทเป็นหลักทรัพย์จดทะเบียน และตลาดหลักทรัพย์ฯ ได้กำหนดให้หุ้นสามัญของบริษัทเริ่มทำการซื้อขายในตลาดหลักทรัพย์ฯ ตั้งแต่วันที่ 16 ธันวาคม 2531 เป็นต้นมา บริษัทได้แปรสภาพเป็นบริษัทมหาชน ในวันที่ 19 พฤษภาคม 2537
ในปี 2540 ABN AMRO ASIA ซึ่งมีผู้ถือหุ้นรายใหญ่ คือ ABN AMRO BANK N.V. ได้เข้าลงทุนถือหุ้นบริษัทในสัดส่วนร้อยละ 35.50 ของจำนวนหุ้นที่จำหน่ายได้แล้วทั้งหมดของบริษัท และได้ถือหุ้นเพิ่มขึ้นเป็น ร้อยละ 40.00 ของจำนวนหุ้นทั้งหมดของบริษัท ในปี 2543 บริษัทได้จดทะเบียนเปลี่ยนชื่อเป็น “บริษัทหลักทรัพย์ เอบีเอ็น แอมโร เอเซีย จำกัด (มหาชน)” เมื่อวันที่ 2 มิถุนายน 2541 อย่างไรก็ตาม ABN AMRO ASIA HOLDINGS B.V ได้ออกจากการเป็นผู้ถือหุ้นของบริษัทเมื่อปลายปี 2547 แต่ยังคงทำธุรกิจร่วมกับบริษัทอยู่จนถึงปัจจุบัน บริษัทได้จดทะเบียนเปลี่ยนชื่อบริษัทเป็น "บริษัทหลักทรัพย์ เอเซีย พลัส จำกัด (มหาชน)" เมื่อ วันที่ 7 มิถุนายน 2547
การประกอบธุรกิจ

บริษัทและบริษัทย่อยประกอบธุรกิจดังนี้
บริษัทหลักทรัพย์ เอเซีย พลัส จำกัด (มหาชน) ประกอบธุรกิจหลักทรัพย์ โดยได้รับใบอนุญาตในการประกอบธุรกิจ แบบ ก จากกระทรวงการคลัง และสำนักงานคณะกรรมการ ก.ล.ต. ประกอบธุรกิจดังนี้
ธุรกิจหลักของบริษัท
ธุรกิจหลักทรัพย์
ธุรกิจการเป็นนายหน้าซื้อขายหลักทรัพย์
ธุรกิจการค้าหลักทรัพย์
ธุรกิจการจัดจำหน่ายหลักทรัพย์
ธุรกิจการเป็นที่ปรึกษาการลงทุน บริหารสินทรัพย์ เวลธ์ พลัส
การยืมและให้ยืมหลักทรัพย์
ธุรกิจตราสารหนี้
ธุรกิจตราสารอนุพันธ์และตราสารหนี้
ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าและผู้ค้าล่วงหน้า (สินค้าเกษตรล่วงหน้า)
สัญญาซื้อขายล่วงหน้า (TFEX)
ธุรกิจของบริษัทย่อย
บริษัทหลักทรัพย์จัดการกองทุน แอสเซท พลัส จำกัด : ประกอบธุรกิจหลักทรัพย์ โดยได้รับใบอนุญาตในการประกอบธุรกิจ แบบ ค จากกระทรวงการคลัง และสำนักงานคณะกรรมการ ก.ล.ต.ประกอบธุรุกิจดังนี้
การจัดการกองทุนรวม
การจัดการกองทุนส่วนบุคคล
บริษัทที่ปรึกษา เอเซีย พลัส จำกัด : บริษัทประกอบธุรกิจให้บริการการเป็นที่ปรึกษาทางการเงินด้านต่าง ๆ ได้แก่ การซื้อขายกิจการ รวมกิจการ ควบกิจการ การประเมินมูลค่ากิจการ การปรับปรุงโครงสร้างหนี้ จัดหาหรือวิเคราะห์โครงการเพื่อการลงทุน
ผู้ถือหุ้นรายใหญ่

| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | บริษัท เอเซียเสริมกิจ จำกัด | 190,936,190 | 9.07% |
| 2 | ธนาคารกรุงเทพ จำกัด (มหาชน) | 178,099,980 | 8.46% |
| 3 | นาย ชาตรี โสภณพนิช | 96,497,310 | 4.58% |
| 4 | บริษัท ทิพยประกันภัย จำกัด (มหาชน) | 85,780,200 | 4.07% |
| 5 | นาง สุชาดา ลีสวัสดิ์ตระกูล | 54,758,490 | 2.60% |
| 6 | บริษัท ไทยเอ็นวีดีอาร์ จำกัด | 53,959,552 | 2.56% |
| 7 | นาง ทัศนีย์ โอภาสวงการ | 21,460,400 | 1.02% |
| 8 | กองทุนเปิด บัวหลวงสิริผลบรรษัทภิบาล | 18,922,400 | 0.90% |
| 9 | นาย ขัตติยะ โรจนตรีคูณ | 18,800,000 | 0.89% |
| 10 | นาย ทรงศักดิ์ จิตเจือจุน | 18,000,000 | 0.85% |